ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๙[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๗ ลงวันที่ ๑๒ พฤษภาคม พ.ศ. ๒๕๕๗กำหนดให้เรียกเก็บอากรตอบโต้การทุ่มตลาดจากการนำเข้าสินค้าดังกล่าว ในอัตราร้อยละ๕.๑๗ ถึงร้อยละ ๓๓.๙๘ ของราคา ซี ไอ เอฟ เป็นระยะเวลา ๕ ปี นั้นบริษัทเหล็กสยาม (๒๐๐๑) จำกัดซึ่งเป็นอุตสาหกรรมภายในผู้ผลิตสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นได้ยื่นคำขอให้พิจารณาทบทวนอัตราอากรตอบโต้การทุ่มตลาดสินค้าดังกล่าวที่มีแหล่งกำเนิดจากสาธารณรัฐประชาชนจีนตามที่กำหนดไว้ในประกาศคณะกรรมการดังกล่าวซึ่งในการประชุมคณะกรรมการพิจารณาการทุ่มตลาดและการอุดหนุน ครั้งที่ ๖/๒๕๕๘เมื่อวันที่ ๒๑ ธันวาคม พ.ศ. ๒๕๕๘ได้มีคำวินิจฉัยว่าคำขอของบริษัทมีมูลและหลักฐานเพียงพอที่แสดงให้เห็นว่าอัตราส่วนเหลื่อมการทุ่มตลาดของผู้ผลิตและผู้ส่งออกสินค้าดังกล่าวที่มีแหล่งกำเนิดจากสาธารณรัฐประชาชนจีนมีการเปลี่ยนแปลงไปเห็นสมควรให้มีการทบทวนอัตราอากรตอบโต้การทุ่มตลาดตามมาตรา ๕๖ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนจึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนตามกระบวนการพิจารณาที่กฎหมายกำหนดอาศัยอำนาจตามความในมาตรา๕๖ และมาตรา ๖๐แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อธิบดีกรมการค้าต่างประเทศออกประกาศไว้ ดังต่อไปนี้ข้อ๑ กรมการค้าต่างประเทศจะเริ่มดำเนินกระบวนการพิจารณาเปิดการทบทวนอัตราอากรตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนตั้งแต่วันที่ประกาศนี้ประกาศในราชกิจจานุเบกษาเป็นต้นไปข้อ๒ กรมการค้าต่างประเทศจะจัดส่งแบบสอบถามไปให้ผู้ผลิตหรือผู้ส่งออกจากต่างประเทศผู้นำเข้าและผู้ใช้สินค้าดังกล่าวจากสาธารณรัฐประชาชนจีนเพื่อตอบข้อมูลประกอบการทบทวน หากผู้ที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมกระบวนการทบทวนสามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามได้ภายใน๑๕ วัน นับแต่วันที่ประกาศนี้ประกาศในราชกิจจานุเบกษาทั้งนี้ผู้ที่ไม่แจ้งความประสงค์ขอรับแบบสอบถามภายในเวลาที่กำหนดตามวรรคหนึ่งกรมการค้าต่างประเทศอาจพิจารณารับฟังเพียงข้อเท็จจริงเท่าที่มีอยู่ประกอบการทบทวนข้อ๓ ให้ผู้ผลิตหรือผู้ส่งออกจากต่างประเทศผู้นำเข้าและผู้ใช้สินค้าดังกล่าวจากสาธารณรัฐประชาชนจีนเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการพิจารณาทบทวนอัตราอากรตอบโต้การทุ่มตลาดสินค้าดังกล่าวเป็นหนังสือต่อกรมการค้าต่างประเทศภายใน๓๐ วัน นับแต่วันที่ประกาศนี้ประกาศในราชกิจจานุเบกษาข้อ๔ ผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าวให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ เลขที่ ๕๖๓ถนนนนทบุรี ตำบลบางกระสอ อำเภอเมือง จังหวัดนนทบุรี รหัสไปรษณีย์ ๑๑๐๐๐หมายเลขโทรศัพท์ ๐ ๒๕๔๗ ๔๗๔๒ หมายเลขโทรสาร ๐ ๒๕๔๗ ๔๗๔๑ ทั้งนี้ ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖มีนาคม พ.ศ. ๒๕๔๔ประกาศ ณ วันที่ ๑๔มกราคม พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศปริยานุช/จัดทำ๒๑ มกราคม ๒๕๕๙วริญา/ตรวจ๒๒ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓ ง/หน้า ๒๗/๑๘ มกราคม ๒๕๕๙